ASW ร่วมงาน “Analyst Meeting” โชว์กลยุทธ์-แผนธุรกิจ ผลักดันผลงานโตเด่น
ASW โชว์กลยุทธ์-แผนธุรกิจ ในงาน Analyst Meeting บนแพลตฟอร์มออนไลน์ โดยประเมินทิศทางธุรกิจจะเติบโตอย่างโดดเด่น ตามยอดขายโครงการสร้างเสร็จและพร้อมโอนในพอร์ตกว่า 2 พันลบ.
2 ธ.ค. 2564

นายกรมเชษฐ์ วิพันธ์พงษ์ ประธานเจ้าหน้าที่บริหาร พร้อมด้วย นายปัญญา นันทกิจตระกูร ประธานเจ้าหน้าที่สายงานบัญชีและการเงิน บริษัท แอสเซทไวส์ จำกัด (มหาชน) หรือ ASW ร่วมให้ข้อมูลแก่นักวิเคราะห์หลักทรัพย์ ในงาน Analyst Meeting บนแพลตฟอร์มออนไลน์ ซึ่งมีผู้ให้ความสนใจร่วมรับฟังจำนวนมาก โดยประเมินทิศทางธุรกิจจะเติบโตอย่างโดดเด่น ตามยอดขายโครงการสร้างเสร็จและพร้อมโอนในพอร์ตกว่า 2,000 ล้านบาท และมั่นใจจะรักษาอัตรากำไรขั้นต้น(GP) ไว้ที่ 45.10% และอัตรากำไรสุทธิ (NP) ที่ 21.00% ต่อเนื่อง
อีกทั้งล่าสุดได้ขยายโอกาสทางธุรกิจใหม่ๆ โดยจัดตั้งบริษัททำธุรกิจด้านสุขภาพและความงาม พร้อมประเมินปี 2565 ภาพรวมธุรกิจอสังหาฯจะเติบโต โดยเน้นเปิดโครงการในทำเลที่มีความต้องการสูงด้วยสินค้าที่ตอบโจทย์ความเป็น “Best Choice”  ซึ่งงานจัดขึ้น ณ ประชุมบริษัทฯ เมื่อเร็วๆ นี้